b'\n_START_ARTICLE_\nFortune\n_START_PARAGRAPH_\nFortune er et amerikansk magasin, der udgives hver anden uge, b\xc3\xa5de i en amerikansk udgave og i to internationale udgaver. Magasinet blev grundlagt af Time Magazines medgrundl\xc3\xa6gger Henry Luce i 1930 ved begyndelsen af Depressionen, og det blev anset for Amerikas f\xc3\xb8rste erhvervsmagasin._NEWLINE_Fortune var en del af mediekoncernen Time Warner indtil Time Inc. blev k\xc3\xb8bt af Meredith i januar 2018 for 1,84 mia. USD (cirka 12 mia. DKK). Da Meredith \xc3\xb8nskede at afh\xc3\xa6nde nogle af sine print magasiner og reducere selskabets g\xc3\xa6ld, blev TIME frasolgt til Salesforce.com i september for 190 mio. USD (cirka 1,2 mia. DKK), og Fortune for 150 mio. USD (cirka 1 mia. DKK) i november til den thailandske forretningsmand Chatchaval Jiaravanon, grundl\xc3\xa6gger af Charoen Pokphand Group (C.P. Group)._NEWLINE_Fortune er is\xc3\xa6r kendt for "Fortune 500", de lister over virksomheder med god indtjeningsevne, som bladet offentligg\xc3\xb8r en gang om \xc3\xa5ret. Indtil september 2005 blev magasinet kun udgivet en gang om m\xc3\xa5neden.'